turjo4nis/wikipedia-bn-dump-20250701 huggingface dataset:
এম. ভেঙ্কটরমণ

মার্গশ্যাম বেঙ্কটরমণ (; জন্ম: ২৪ এপ্রিল, ১৯৬৬) অন্ধ্রপ্রদেশের সেকান্দারবাদ এলাকায় জন্মগ্রহণকারী কোচ ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন এম. বেঙ্কটরমণ।

প্রথম-শ্রেণীর ক্রিকেট 
১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত এম. বেঙ্কটরমণের প্রথম-শ্রেণীর খেলোয়াড়ী জীবন চলমান ছিল।
১৯৮৭-৮৮ মৌসুমের রঞ্জী ট্রফি প্রতিযোগিতায় তার অভিষেক ঘটে। সবমিলিয়ে ৩৫ উইকেট পান। তন্মধ্যে, রেলওয়েজের বিপক্ষে চূড়ান্ত খেলায় ৭/৯৪ পান। এটিই তার খেলোয়াড়ী জীবনের সেরা বোলিং পরিসংখ্যান ছিল। ১৯৮৮-৮৯ মৌসুমে আরও ৩০ উইকেটের সন্ধান পান তিনি। ফলশ্রুতিতে, জাতীয় দল নির্বাচকমণ্ডলীর দৃষ্টি আকর্ষণে সক্ষমতা দেখান।

তামিলনাড়ু দলকে শিরোপা বিজয়ে সহায়তা করেন। এছাড়াও, ১৯৮৯-৯০ মৌসুমের দিলীপ ট্রফির শিরোপা বিজয়ে দক্ষিণ অঞ্চলকে সহায়তা করেছিলেন। এছাড়াও কয়েক বছর ইংরেজ লীগে ক্রিকেটে অংশ নিয়েছেন। সবমিলিয়ে প্রথম-শ্রেণীর খেলোয়াড়ী জীবনে ২৪৭ উইকেট পেয়েছেন। তন্মধ্যে, তামিলনাড়ুর পক্ষে ২১২ উইকেট লাভ করেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন এম. বেঙ্কটরমণ। ২৮ এপ্রিল, ১৯৮৯ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৭ ডিসেম্বর, ১৯৮৮ তারিখে বড়োদরায় সফরকারী নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার।

ঘরোয়া ক্রিকেটে সুন্দর খেলা উপস্থাপনার স্বীকৃতিস্বরূপ সফরকারী নিউজিল্যান্ডের বিপক্ষে খেলার জন্যে ভারতের একদিনের দলে রাখা হয়। বরোদরায় নিজস্ব একমাত্র ওডিআইয়ে অংশ নেন তিনি। খেলায় তিনি দুই উইকেট লাভ করেছিলেন।

১৯৮৮-৮৯ মৌসুমে দলের সাথে ওয়েস্ট ইন্ডিজ গমন করেন। জ্যামাইকার সাবিনা পার্কে স্বাগতিক দলের বিপক্ষে নিজস্ব একমাত্র টেস্টে খেলেন। প্রথম ইনিংসে উইকেট শূন্য অবস্থায় তাকে মাঠ ত্যাগ করতে হয়। তবে, দ্বিতীয় ইনিংসে ডেসমন্ড হেইন্সের একমাত্র উইকেট পেয়েছিলেন। ওয়েস্ট ইন্ডিজের জয়ের পূর্বে এ উইকেটটি পেয়েছিলেন। এরপর, ১৯৯০ সালে নিউজিল্যান্ড গমন করেছিলেন।

অবসর 
২০০০ সালে ক্রিকেট খেলা থেকে অবসর গ্রহণ করে কোচিং জগতের দিকে ধাবিত হন। ২০১১ সাল পর্যন্ত সিঙ্গাপুর ক্রিকেট অ্যাসোসিয়েশনে প্রধান কোচের দায়িত্বে ছিলেন। চেন্নাইভিত্তিক বিসিসিআই একাডেমির স্পিন বোলিং কোচ হিসেবে নিযুক্ত হন এবং তামিলনাড়ু প্রিমিয়ার লীগের দল ডিনডিগাল ড্রাগন্সের কোচ হন। বেঙ্গালুরুভিত্তিক ন্যাশনাল ক্রিকেট একাডেমির কোচিং বিভাগে কাজ করেন। সেখানে তিনি প্রতিশ্রুতিশীল তরুণ ভারতীয় স্পিন বোলারদেরকে প্রশিক্ষণ দেন।

তথ্যসূত্র

আরও দেখুন 
 ভেঙ্কটপতি রাজু
 এক টেস্টের বিস্ময়কারী
 শ্রীনিবাসরাঘবন ভেঙ্কটরাঘবন
 ভারতীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬৬-এ জন্ম
জীবিত ব্যক্তি
অন্ধ্রপ্রদেশ থেকে আগত ক্রিকেটার
তামিলনাড়ুর ক্রিকেটার
দক্ষিণাঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতীয় ক্রিকেট কোচ
সিঙ্গাপুর জাতীয় ক্রিকেট দলের কোচ
ফরস্টার মুতিজা

ফরস্টার মুতিজা (; জন্ম: ২৪ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ীয় আম্পায়ার ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে শুরু করে ২০১০-এর সূচনালগ্ন পর্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে মাঝারিসারিতে ব্যাটিং করতেন তিনি। পাশাপাশি ডানহাতে অফ ব্রেক বোলিংয়ে পারদর্শী ছিলেন।

প্রথম-শ্রেণীর ক্রিকেট 
২০০৪ সাল থেকে ২০১৯ সাল পর্যন্ত ফরস্টার মুতিজা’র প্রথম-শ্রেণীর খেলোয়াড়ী জীবন চলমান ছিল। ফরস্টার মুতিজা জিম্বাবুয়ের স্বল্পসংখ্যক উইকেট-রক্ষক-ব্যাটসম্যানদের অন্যতম ছিলেন। দূর্ভাগ্যজনকভাবে তাকে আন্তর্জাতিক ক্রিকেটে অংশগ্রহণের জন্যে দীর্ঘসময় অপেক্ষার প্রহর গুণতে হয়েছিল।

২০০৬-০৭ ও ২০০৭-০৮ মৌসুমে বেশ সুন্দর ক্রীড়ানৈপুণ্য প্রদর্শন করে লোগান কাপে শতরানের ইনিংস খেলেন। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হন। ২০০৯-১০ মৌসুমের লোগান কাপেও ভালো খেলেন। ঐ প্রতিযোগিতায় ৬০-এর অধিক গড়ে সহস্র রানের মাইলফলক স্পর্শ করেন। ম্যাশোনাল্যান্ড ঈগলসের পক্ষে খেলোয়াড়ী জীবনের সেরা ১৯০ রান তুলেন। ঐ খেলায় তার দল জয় পেয়েছিল।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্ট, সতেরোটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন ফরস্টার মুতিজা। ২৬ জানুয়ারি, ২০১২ তারিখে ন্যাপিয়ারে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ জানুয়ারি, ২০০৯ তারিখে মোম্বাসায় স্বাগতিক কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ২০১১ তারিখে বুলাওয়েতে সফরকারী নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।

ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ বাংলাদেশ গমনার্থে তাকে জিম্বাবুয়ে দলের সদস্যরূপে অন্তর্ভুক্ত করা হয়েছিল।  কিন্তু, ঐ সফরের প্রথম একাদশে খেলার সুযোগ পাননি তিনি। অতঃপর, ২৭ জানুয়ারি, ২০০৯ তারিখে কেনিয়ার বিপক্ষে অভিষেক পর্ব সম্পন্ন হয় তার। ঐ সফরে বেশ ভালোমানের খেলা উপহারে সচেষ্ট ছিলেন। এরপর, ফিরতি সিরিজে নাইরোবিতে অনুষ্ঠিত চতুর্থ খেলায় ৬১ রান করেন। হারারেতে উপর্যুপরী ৭৯ ও ৫৫ রান সংগ্রহ করেন।

ডিসেম্বর, ২০১৯ সালে ক্রিকেট খেলা ত্যাগ করে আম্পায়ারিত্বের দিকে ঝুঁকে পড়েন।

তথ্যসূত্র

আরও দেখুন 
 গ্যারি ব্রেন্ট
 শিঙ্গিরাই মাসাকাদজা
 এক টেস্টের বিস্ময়কারী
 জিম্বাবুয়ীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 জিম্বাবুয়ীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৮৫-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
জিম্বাবুয়ের ক্রিকেট আম্পায়ার
মনিকাল্যান্ডের ক্রিকেটার
ম্যাশোনাল্যান্ডের ক্রিকেটার
হারারে থেকে আগত ক্রিকেটার
জিম্বাবুয়ের টি২০আই ক্রিকেট আম্পায়ার
জিম্বাবুয়ের ওডিআই ক্রিকেট আম্পায়ার
উইকেট-রক্ষক
টিকামগড় লোকসভা কেন্দ্র

টিকামগড় লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,২৮,৮৬৩ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের টিকামগড়, নিওয়ারি এবং ছত্তরপুর জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
টিকামগড় লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷  এই লোকসভা কেন্দ্রের অধিকাংশ বিধানসভাই পূর্বে খাজুরাহো লোকসভা কেন্দ্রের অন্তর্ভুক্ত ছিলো৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

 টিকামগড় বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র। এটি একটি অসংরক্ষিত আসন। এটি টিকামগড় জেলায় অবস্থিত৷
 জাতারা বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র৷ এটি টিকামগড় জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 পৃথ্বীপুর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র৷ এটি নেওয়ারি জেলায় অবস্থিত৷ এটি একটি অসংরক্ষিত আসন।
 নেওয়ারি লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র৷ এটি নেওয়ারি জেলায় অবস্থিত৷ এটি একটি অসংরক্ষিত আসন৷৷
 খড়্গপুর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি একটি অসংরক্ষিত আসন। এটি টিকামগড় জেলায় অবস্থিত৷
 মহারাজপুর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন৷
 ছত্তরপুর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন।
 বিজাওর লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
ছতরপুর জেলা
তিকমগড় জেলা
খাজুরাহো লোকসভা কেন্দ্র

খাজুরাহো লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫৭ সালে লোকসভা কেন্দ্রটি প্রতিষ্ঠিত হয়। এটি  অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৭,০২,৮৩৩ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের পান্না, কাটনি এবং ছত্তরপুর জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
খাজুরাহো লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলগুলি বিন্ধ্যপ্রদেশ ও মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷  এই লোকসভাটি পূর্বে আরো পশ্চিমদিকে টিকামগড় ও ছত্তরপুর জেলায় অবস্থিত ছিলো৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।

 চাঁদলা বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি ছত্তরপুর জেলায় অবস্থিত৷
 রাজনগর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন৷
 পবই বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র৷ এটি পান্না জেলায় অবস্থিত৷ এটি একটি অসংরক্ষিত আসন।
 গুন্নৌর লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি পান্না দিল্লি জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷
 পান্না বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র। এটি একটি অসংরক্ষিত আসন। এটি পান্না জেলায় অবস্থিত৷
 বিজয়রাঘবগড় বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র৷ এটি কাটনি জেলায় অবস্থিত৷ এটি একটি অসংরক্ষিত আসন৷
 মুরওয়ারা বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র৷ এটি কাটনি জেলায় অবস্থিত৷ এটি একটি অসংরক্ষিত আসন।
 বহোরিবন্দ লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র৷ এটি কাটনি জেলায় অবস্থিত৷ এটি একটি অসংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
ছতরপুর জেলা
কাটনি জেলা
পন্না জেলা
সাতনা লোকসভা কেন্দ্র

সাতনা লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি  অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৫৮,৩৮১ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের সাতনা জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
সাতনা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

 চিত্রকূট বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি একটি অসংরক্ষিত আসন। এটি সাতনা জেলায় অবস্থিত৷
 রায়গাঁও বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র৷ এটি সাতনা জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 সাতনা বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন।
 নাগোদ লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি সাতনা দিল্লি জেলায় অবস্থিত৷ এটি একটি অসংরক্ষিত আসন৷৷
 মৈহার বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি একটি অসংরক্ষিত আসন। এটি সাতনা জেলায় অবস্থিত৷
 অমরপাটন বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন৷
 রামপুর-বাঘেলান বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন।

তথ্যসূত্র

মধ্যপ্রদেশের লোকসভা কেন্দ্র
সাতনা জেলা
সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার

সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার (ইংরেজি: Cyclopædia of Biblical, Theological and Ecclesiastical Literature) হল দশ খণ্ড ও দু’টি পরিশিষ্ট খণ্ডে বিভক্ত একটি সহায়ক গ্রন্থ। ঊনবিংশ শতাব্দীতে প্রকাশিত এই গ্রন্থমালার লেখক ছিলেন শিক্ষক ও মিনিস্টার জন ম্যাকক্লিন্টক ও ব্যাখ্যামূলক ধর্মতত্ত্বের অধ্যাপক জেমস স্ট্রং। হার্পার অ্যান্ড ব্রাদার্স থেকে বইগুলি প্রকাশিত হয়েছিল।

বিশ্বকোষ হিসেবে লেখকেরা একটি পাণ্ডিত্যপূর্ণ গ্রন্থ রচনায় ব্যাপৃত হয়েছিলেন। কিন্তু বইগুলি অ-বিশেষজ্ঞদের কাছেও সহজবোধ্য হয়। এগুলি ছিল "মিনিস্টার, ছাত্রছাত্রী, সাধারণ পাঠক ও সানডে স্কুল গ্রন্থাগারে ব্যবহারোপযোগী পবিত্র সাহিত্যের একটি সহায়িকা গ্রন্থ। স্বয়ংসম্পূর্ণ রচনা বলে জ্ঞানের এই শাখার তথ্যসূত্র হিসেবে সাধারণ ব্যবহারের জন্য কোনও বইয়ের প্রয়োজন ছিল না।"

এই গ্রন্থমালার দশটি খণ্ডে যে বিষয়গুলি অন্তর্ভুক্ত হয় তার মধ্যে ছিল ব্যক্তিনামের বিবরণ, স্থান, ঘটনা, ধর্মতাত্ত্বিক ধ্যানধারণা, খ্রিস্টীয় চার্চসমূহের ইতিহাস ও বিশিষ্ট ধর্মীয় ব্যক্তিবর্গের জীবনী।

তথ্যসূত্র

বহিঃসংযোগ
 Cyclopaedia of Biblical, Theological and Ecclesiastical Literature, 1867–1887, via the Hathi Trust Digital Library.

১৯ শতাব্দীর বই
খ্রিস্টীয় বিশ্বকোষ
স্বত্বমুক্ত সহায়ক গ্রন্থ
১৯শ শতাব্দীর বই
তালিকোটা যুদ্ধ

২৩ জানুয়ারী ১৫৬৫ সালে  আলিয়া রাম রায়কে পরাজিত করার জন্য বিজয়নগর সাম্রাজ্য এবং ডেকান সুলতানদের একটি জোটের মধ্যে জলপথে  যুদ্ধ হয়েছিল যা তালিকোটা যুদ্ধ নামে পরিচিত। যুদ্ধটি উত্তর কর্ণাটকের একটি শহর তালিকোটিতে হয়েছিল, যেটি বিজাপুর শহর থেকে দক্ষিণ-পূর্বে প্রায় ৮০ কিলোমিটার (৫০ মাইল) দূরে অবস্থিত।

তালিকোটায় বিজয়নগর সাম্রাজ্যের পরাজয় এবং পরবর্তীকালে তাদের রাজধানী বিজয়নগরের ধ্বংস এবং লুটপাটের ফলে আলিয়া রাম রায়ের উত্তরসূরীদের অধীনে রাজ্যের ধীরে ধীরে পতন ও শেষ অবধি পতনই ঘটে।

এই যুদ্ধ ভারতের মধ্য যুগের ইতিহাসে যৌথ পরিকল্পনার একটি উদাহরণ হিসেবে খ্যাত। কিছু হিন্দু রাজাদের সহযোগিতায় দাক্ষিণাত্য সুলতানরা বিজয়নগর দখলের সুযোগ পেয়েছিল। এই যুদ্ধে প্রায় ১ লাখ সৈন্য মারা যায়। এই যুদ্ধে বিজয়নগর সাম্রাজ্যের সম্পূর্ণ পতন ঘটে এবং দাক্ষিণাত্যের শেষ হিন্দু সাম্রাজ্যের অবসান ঘটে।

যুদ্ধ

বিজয়নগরের উত্তরে মুসলিম সুলতানিরা ঐক্যবদ্ধ হয়ে আলিয়া রাম রায়ের সেনাবাহিনীকে আক্রমণ করেছিল, ২ জানুয়ারী, ১৫৬৫ সালে। তালিকোটার যুদ্ধ নামে যা পরিচিতি লাভ করে।

রাক্কাসাগি ও তাঙ্গাদিগি গ্রামের নিকটে সমভূমিতে সেনাবাহিনীদ্বয়ের সংঘর্ষ হয়। (এটি রাক্কাসাগি-তাঙ্গাদি যুদ্ধ হিসাবেও পরিচিত)

বিজয়নগর সেনাবাহিনী যুদ্ধে জয়লাভ করেছিল, কিন্তু বিজয়নগর সেনাবাহিনীর দু'জন মুসলিম কমান্ডার (গিলানি ভাইয়েরা) পক্ষ ঘুরিয়ে নিয়ে ঐক্যবদ্ধ সুলতানিদের প্রতি তাদের আনুগত্য ফিরিয়ে নিলে জোয়ারের পালা শুরু হয়।

যুদ্ধের ঐ সংকটময় মুহূর্তে, তারা একটি ধ্বংসাত্মক আক্রমণ চালিয়েছিল। হঠাৎ আলিয়া রাম রায় তার বিপরীতে দুটি দলকে দাঁড়াতে দেখলে অবাক হয়ে গিয়েছিলেন। তারা আলিয়া রাম রায়কে বন্দী করে এবং ঘটনাস্থলেই তার শিরশ্ছেদ করে।

ফলাফল

রাম রায়ের শিরশ্ছেদ করার ঘটনা বিজয়নগর সেনাবাহিনীর মধ্যে বিশ্বস্ত অংশগুলিতেও বিভ্রান্তি ও বিপর্যয় সৃষ্টি করেছিল। সুলতানিদের সেনাবাহিনী হাম্পিতে লুণ্ঠন চালায় এবং ধ্বংসস্তূপে পরিণত করে।

রবার্ট সিওয়েল তাঁর দ্য ফরগোটেন এমপায়ার গ্রন্থে এই উপসংহারটি রেখেছেন - "আগুন এবং তরোয়াল দিয়ে, লৌহদন্ড এবং কুঠার দিয়ে তারা ধ্বংসের কাজটি দিনের পর দিন চালিয়েছিল। পৃথিবীর ইতিহাসে কখনও এই ধরনের ধ্বংসাত্মক ঘটনা ঘটেনি এবং এত সুন্দরভাবে একটি শহর তৈরি হয়েছিল- ধনী ও পরিশ্রমী জনগোষ্ঠীর সমৃদ্ধির পূর্ণ প্রাচুর্যে একত্রিত হয়ে কিন্তু  তারপরে বর্বর গণহত্যা ও ভিক্ষাবৃত্তির বিবরণের দৃশ্য, দখল প্রভৃতির ফলে ধ্বংসস্তূপে নেমে আসে।"

হোসেন নিজাম শাহ বিজয়নগর থেকে আহমেদনগরে বিজয়ী হয়ে ফিরে আসেন। যুদ্ধে ব্যাপক রক্তপাত হয়েছিল।হোসেন নিজাম শাহ প্রচুর স্বর্ণ ওরৌপ্য সঙ্গে করে ফিরে আসেন। তবে সে বছরই তিনি মারা যান এবং কেউ কেউ
 তার। পরিণতির কারণ হিসেবে অতিরিক্ত মদ্য পানকে  দায়ী
 করেছিলেন। যদিও তার মৃত্যু নিয়ে দ্বিমত আছে । হোসেন
নিজাম শাহের মৃত্যুর ফলে  স্ত্রী খুঞ্জা হুমায়ুন রাজনীতিতে আসতে বাধ্য হন। তবে দাক্ষিণাত্যে রাজনীতি শুরু করা 
খুবই বিপজ্জনক ছিল। নিজাম শাহের মৃত্যুর ঘটনায় 
তার স্ত্রী খুঞ্জা হুমায়ুনই দোষী হয়েছিলেন।বিভিন্ন ধরনের 
রাজনৈতিক জটিলতায় খুঞ্জাহুমায়ুন রাজসিংহাসনে না বসে নিজের ছেলেকে বসিয়েছিলেন। 

তালিকোটার যুদ্ধের পরে, বিজনগরের রাজ পরিবারটি অন্ধ্রপ্রদেশের অনন্তপুর জেলাতে পেনুকন্ডার কাছে একটি রাজত্ব প্রতিষ্ঠা করেছিল এবং পরে ১৫৯৭ সালে তারা তাদের রাজধানী চন্দ্রগিরিতে স্থানান্তরিত করে এবং ১৬৪৬ সাল অবধি রাজত্ব করে।

আরও দেখুন
রায়চুর যুদ্ধ

তথ্যসূত্র 

কর্ণাটকের ইতিহাস
অন্ধ্রপ্রদেশের ইতিহাস
১৫৫৬-এ সশস্ত্র সংঘাত
ভারতীয় উপমহাদেশে মুসলিম শাসন
দক্ষিণাত্যের সালতানাত
রেওয়া লোকসভা কেন্দ্র

রেওয়া লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৪৪,৭১৯ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের রেওয়া জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
রেওয়া লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

 সিরমৌর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি একটি অসংরক্ষিত আসন। এটি রেওয়া জেলায় অবস্থিত৷
 সেমারিয়া বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র৷ এটি রেওয়া জেলায় অবস্থিত৷ এটি একটি অসংরক্ষিত আসন৷
 তেওঁথর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র৷ এটি রেওয়া জেলায় অবস্থিত৷ এটি একটি অসংরক্ষিত আসন।
 মৌগঞ্জ লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র৷ এটি রেওয়া জেলায় অবস্থিত৷ এটি একটি অসংরক্ষিত আসন৷৷
 দেওতালাব বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্র। এটি একটি অসংরক্ষিত আসন। এটি রেওয়া জেলায় অবস্থিত৷
 মাঙ্গাবন বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্র৷ এটি রেওয়া জেলায় অবস্থিত৷ এটি এটি তফসিলী জাতিদের জন্য সংরক্ষিত আসন৷
 রেওয়া বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্র৷ এটি রেওয়া জেলায় অবস্থিত৷ এটি একটি অসংরক্ষিত আসন।
 গুড় লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্র৷ এটি রেওয়া জেলায় অবস্থিত৷ এটি একটি অসংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
রিভা জেলা
চেষ্টীয় স্নায়ুকোষ রোগ

চেষ্টীয় স্নায়ুকোষ রোগসমূহ (ইংরেজি motor neuron diseases, সংক্ষেপে MNDs) বলতে কতগুলি বিরল স্নায়বিক অবক্ষয়মূলক রোগের বা বিকারের একটি দলকে বোঝায়, যেগুলি কেবলমাত্র দেহের চেষ্টীয় স্নায়ুকোষগুলিকে আক্রমণ করে, যে স্নায়ুকোষগুলি দেহের ঐচ্ছিক পেশীগুলিকে নিয়ন্ত্রণ করে থাকে। এগুলির মধ্যে আছে পেশীক্ষয়মূলক পার্শ্বিক কাঠিন্য রোগ (amyotrophic lateral sclerosis, সংক্ষেপে ALS), ক্রমাবনতিশীল সুষুম্নাশীর্ষ পক্ষাঘাত (progressive bulbar palsy, সংক্ষেপে PBP), ছদ্ম-সুষুম্নাশীর্ষ পক্ষাঘাত (pseudobulbar palsy), ক্রমাবনতিশীল পেশী শীর্ণতা (progressive muscular atrophy, সংক্ষেপে PMA), প্রাথমিক পার্শ্বিক কাঠিন্য রোগ (primary lateral sclerosis, সংক্ষেপে PLS), এবং একাঙ্গিক পেশীক্ষয় (monomelic amyotrophy, সংক্ষেপে MMA)। এছাড়া আরও কিছু বিরলতর প্রকারের রোগ আছে, যেগুলি পেশীক্ষয়মূলক পার্শ্বিক কাঠিন্য রোগের অনুরূপ।

চেষ্টীয় স্নায়ুকোষ রোগগুলিতে শিশু ও প্রাপ্তবয়স্ক উভয়েই আক্রান্ত হতে পারে। যদিও প্রতিটি চেষ্টীয় রোগের পরিণাম ভিন্ন, তবুও সামগ্রিকভাবে সবগুলিই নড়ন-চড়ন ও চলন সংশ্লিষ্ট উপসর্গ (মূলত পেশীর দুর্বলতা) সৃষ্টি করে। আপাতদৃষ্টিতে এই রোগগুলির বেশিরভাগই কোনও অজ্ঞাত কারণে হঠাৎ হয়ে থাকে।, তবে কতগুলি রোগ বংশগত উত্তরাধিকার সূত্রে হয়ে থাকে। উত্তরাধিকার সূত্রে প্রাপ্ত রোগগুলির উপরে গবেষণা করে অনেকগুলি বংশাণু বা জিন আবিষ্কৃত হয়েছে (যেমন SOD1 বংশাণু), যেগুলি এই রোগগুলি সৃষ্টি হবার কারণ অনুধাবনে গুরুত্বপূর্ণ বলে মনে করা হয়।

চেষ্টীয় স্নায়ুকোষ রোগগুলির লক্ষণ-উপসর্গগুলি জন্মের সময়েই দেখা যেতে পারে কিংবা এগুলি পরবর্তী জীবনে ধীরে ধীরে প্রকাশ পেতে পারে। বেশিরভাগ রোগেই সময়ের সাথে সাথে রোগীর অবস্থার ক্রমাগত অবনতি হতে থাকে। কিছু কিছু চেষ্টীয় স্নায়ুকোষ রোগ যেমন পেশীক্ষয়মূলক পার্শ্বিক কাঠিন্য রোগে রোগীর সম্ভাব্য আয়ু হ্রাস পায়, তবে অন্য অনেকগুলিতে তা হয় না। বর্তমানে এই রোগগুলির সিংহভাগের জন্যই কোনও অনুমোদিত চিকিৎসা নেই, এবং রোগীদেরকে মূলত উপসর্গভিত্তিক প্রশমনমূলক সেবা প্রদান করা হয়।

তথ্যসূত্র

চেষ্টীয় স্নায়ুকোষ রোগ
বিরল রোগ
প্রধানত কেন্দ্রীয় স্নায়ুতন্ত্রকে আক্রান্তকারী তন্ত্রীয় শীর্ণতা